Man vas wat ‘diamant’ probeer verkoopOngeslypte diamante (argieffoto) Foto: SAPD Die Valke het ŉ 25-jarige man in hegtenis geneem nadat ŉ fopdiamant in sy besit gevind is. Nomthandazo Mnisi, woordvoerder van die Valke, sê die man is Dinsdag in Christiana, Noordwes, in hegtenis geneem. Sy inhegtenisneming volg nadat hy die fopdiamant vir R46 000 aan ŉ potensiële koper probeer smous het. Die man sal na verwagting Woensdag in die landdroshof op Christiana verskyn.